News Update: หุ้น Apple ร่วงต่อเนื่อง มูลค่าตลาดต่ำกว่า $2 ล้านล้าน ครั้งแรกในรอบ 2 ปี - FINNOMENA
ราคาหุ้น Apple ร่วงมากกว่า 3% ในวันอังคาร (3 ม.ค.) ส่งผลให้มูลค่าตลาดของผู้ผลิต iPhone ต่ำกว่า 2 ล้านล้านดอลลาร์ เป็นครั้งแรกในรอบ 2 ปี
4 ม.ค. 2566

ราคาหุ้น Apple ร่วงมากกว่า 3% ในวันอังคาร (3 ม.ค.) ส่งผลให้มูลค่าตลาดของผู้ผลิต iPhone ต่ำกว่า 2 ล้านล้านดอลลาร์ เป็นครั้งแรกในรอบ 2 ปี
ก่อนหน้านี้ในเดือน ส.ค. 2020 Apple มีมูลค่าตลาดสูงถึง 2 ล้านล้านดอลลาร์เป็นครั้งแรก หลังการระบาดของโควิดทำให้ยอดขายคอมพิวเตอร์และโทรศัพท์สำหรับการเรียนและทำงานที่บ้านพุ่งสูงขึ้น จนสามารถมีมูลค่าตลาดสูงถึง 3 ล้านล้านดอลลาร์ในช่วงเวลาสั้นๆ เมื่อเดือน ม.ค. 2022
อย่างไรก็ตาม Apple เผชิญกับปัญหาการจัดส่ง iPhone 14 Pro ในช่วงเทศกาลวันหยุดเนื่องจากข้อจำกัดของโควิดในโรงงานหลักในจีน นอกจากนี้ นักลงทุนยังกังวลเกี่ยวกับการขึ้นดอกเบี้ยและความเชื่อมั่นผู้บริโภคที่ลดลง ซึ่งอาจส่งผลกระทบต่อความต้องการผลิตภัณฑ์ราคาพรีเมียมของ Apple
รายงานล่าสุดจากนักวิเคราะห์ซัพพลายเชนของ Trendforce กล่าวว่ายอดจัดส่ง iPhone ของ Apple ลดลง 22% ในไตรมาสเดือน ธ.ค. สอดคล้องกับ Nikkei Asia ที่ระบุว่า Apple ได้บอกซัพพลายเออร์ให้ผลิตส่วนประกอบน้อยลงสำหรับผลิตภัณฑ์ต่างๆ รวมถึง AirPods, Apple Watch และ Macbook
Apple กลายมาเป็นบริษัทเทคโนโลยียักษ์ใหญ่รายล่าสุดที่มูลค่าต่ำกว่า 2 ล้านล้านดอลลาร์ ต่อจาก Amazon ที่มูลค่าทะลุ 2 ล้านล้านดอลลาร์ แต่ลดลงเช่นกันในปี 2022
โดยในปี 2022 ราคาหุ้นของ Apple ลดลงเกือบ 27% ซึ่งทำผลงานได้แย่กว่าดัชนี S&P 500 ที่ปรับตัวลงกว่า 18%
อ้างอิง: https://www.cnbc.com/2023/01/03/apples-market-cap-falls-under-2-trillion-as-selloff-continues.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Apple
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA